CELEX: E2014P0007
Language: hr
Date: 2014-01-14 00:00:00
Title: Postupak koji je 14. siječnja 2014. Nadzorno tijelo EFTA-e pokrenulo protiv Kraljevine Norveške (Predmet E-7/14)

28.5.2014   
            
            
               HR
            
            
               Službeni list Europske unije
            
            
               C 163/12
            
         Postupak koji je 14. siječnja 2014. Nadzorno tijelo EFTA-e pokrenulo protiv Kraljevine Norveške
   (Predmet E-7/14)
   (2014/C 163/11)
   Nadzorno tijelo EFTA-e, koje zastupaju Xavier Lewis i Gjermund Mathisen, u svojstvu zastupnikâ Nadzornog tijela EFTA-e, Rue Belliard 35, 1040 Bruxelles, pokrenulo je 14. siječnja 2014. postupak protiv Norveške pred Sudom EFTA-e.
   Nadzorno tijelo EFTA-e od Suda EFTA-e zahtijeva:
   
               1.
            
            
               da ustvrdi da, održavajući na snazi nacionalna pravila u skladu s kojima se za motorna vozila uzeta u zakup (leasing) i registrirana u inozemstvu koja su u Norvešku privremeno uvezle osobe s boravištem u Norveškoj naplaćuje ukupan iznos poreza za registraciju a da osoba nema pravo na oslobađanje ili povrat ako vozilo nije namijenjeno za trajnu uporabu prvenstveno u Norveškoj ili se doista rabi na taj način, Norveška nije ispunila svoje obveze iz članka 36. Sporazuma o EGP-u.
            
         
               2.
            
            
               da se Kraljevini Norveškoj naloži da snosi troškove postupka.
            
         
      Pravna pozadina i činjenična osnova te navedeni razlozi:
   
   
               —
            
            
               U skladu s norveškim zakonodavstvom automobili uzeti u zakup (leasing) i registrirani u inozemstvu koje su privremeno uvezle osobe s boravištem u Norveškoj u načelu podliježu plaćanju ukupnog iznosa poreza na registraciju od trenutka njihove uporabe u Noveškoj. Nadzorno tijelo EFTA-e smatra da je to protivno načelu slobodnog kretanja usluga. Tvrdi i da Norveška do sad nije donijela potrebne zakonodavne mjere kako bi omogućila usklađenost s člankom 36. Sporazuma o EGP-u.
            
         
               —
            
            
               Nadzorno tijelo EFTA-e smatra da među ostalim članak 36. Sporazuma o EGP-u isključuje primjenu svakog nacionalnog zakonodavstva kojim se bez objektivnog opravdanja pružateljima usluga ograničava ta sloboda.